kk uk kk ru kk kk kk kk kk kk kk kk ru ru kk kk kk kk kk kk kk kk ru kk kk kk kk kk kk uk kk kk ce kk kk kk kk ru en en en ru en en en en en en ru en ru ru kk ru fr ru ru kk kk kk kk kk kk hbs_cyr kk kk kk kk ru ru en en kk kk ru ky mk tt bg kk mk en sv fr de de fr fr fr sv en fr en ja fr de fr es nb fr de en en sv de de fr en fr it fr en ru hbs_cyr ru ru ru ru ru kk en uk ca mk fr kk de kk oc kk mk kk be ru ru mk ru ru ru kk kk de kk kk kk kk en kk de kk kk kk fa en kk de en en en kk kk kk kk en kk de kk kk kk kk en kk de kk kk kk kk kk kk kk kk en kk ru kk kk kk kk en ru
На сайте зарегистрировано пользователей 9437
Централизованная библиотечная система города Семей
Мы в соц - сети!
Для информационных потребностей вы используете?
№6 кітапхана-бөлімшесінде №8 мектептің 6-8 сынып оқушыларының қатысуымен «Бір шаңырақ астында» атты өлкетану сабағы өткізілді.
Шара басында кітапханашы барша қазақстандықтар үшін ерекше әрі маңызды болып табылатын Қазақстандағы ең жарқын мерекелердің бірі 1 мамыр – Қазақстан халқының бірлігі күні туралы ақпарат берді. Мемлекетіміздің қалыптасуы мен гүлденуіне өз үлестерін қосып бір шаңырақ астында бейбітшілік пен келісімде тату-тәтті өмір сүріп жатқан алуан түрлі ұлт өкілдері жайлы әңгімеледі.
Бұдан әрі шараны «Қазақстан», «Бір шаңырақ астында» атты бейнеролик көрсетілімдерімен жалғастырды. Елімізде тұрып жатқан өзге халықтардың озық дәстүрлері, мәдениеті, әдет-ғұрыптары бойынша сұрақ-жауап өткізілді. Оқушылар өлең, тақпақтар оқып, халықтар достығы, бейбітшілік, Отан туралы мақал-мәтелдер айтты. М.Төлебаев атындағы Музыкалық училищесінің хореография бөлімінің студенттері орындаған өзбек, үнді халықтарының билері шараның шырайын енгізді.
Кітапханашы өлкетану сабағын: «Біз бүгінгі таңда мықты, гүлденген және бай мемлекетте өмір сүріп жатырмыз сондықтан да, бірлігіміздің мызғымас беріктігіне, жас ұрпақтың болашағының жарқын, еліміздің келешегінің табысты боларына сенімдіміз», - деген сөздермен аяқтады.
Соңында оқырмандар назарына елімізде тұратын халықтардың мәдениеті мен салт дәстүрін дәріптеген кітаптар және қазақ халқының тұрмыста қолданылатын заттары мен қолөнер бұйымдары қойылған «Бір шаңырақ астында» атты көрме-инсталляция ұсынылды.
Цемент кентіндегі кітапхана-бөлімшесінде №32 мектептің 4 сынып оқушыларының қатысуымен «Туған қалам Семейім» атты өлкетану сабағы өткізілді.
Кітапханашы шараны: «Әркімнің өз өлкесіне, онда тұрып жатқан адамдарына деген сүйіспеншілігі, мақтаныш сезімдері басым болатын кіші Отаны бар», - деген сөздерімен бастады. Бұдан әрі көрнекті әдебиет, өнер және ғылым саңлақтарының Отаны болып табылатын Семей қаласының тарихы туралы кең көлемде ақпарат берді. Қасиетті Семей жерінің әлемге қазақтың ұлы ақыны және ойшылы, ұлттың мақтанышы Абай Құнанбаевты, көрнекті философ Шәкәрім Құдайбердиевті, әлемдік және қазіргі қазақ әдебиетінің кемеңгері Мұхтар Әуезовтай кемеңгерлерді бергенін үлкен мақтаныш сезімде жеткізді.
Кез келген халықтың тарихында ұлылардың есімімен, оның шығармашылық жолдарымен, ұйымдастырушылық талантымен байланысты аса қымбат киелі орындардың барын әңгімеледі. Өлкеміздегі осындай қасиетті орындардың бірі Жидебай, Бөрлі және қаламыздағы мәдениет орталықтары: Абай Құнанбаевтың Мемлекеттік тарихи-мәдени және әдеби-мемориалдық музей-қорығы, Ф. М. Достоевский атындағы әдеби-мемориалдық мұражайы, Невзоровтар отбасы атындағы өнер мұражайын атап өтіп, оқушылардың назарына «Семей қаласының ескерткіштері» атты слайд-викторинаны ұсынды.
Кітапханашы шараны: «Өткен тарихымызды зерделеп, қызығушылық танытып, ұрпақтар байланысын үзбеуіміз керек», - деген сөздерімен қорытындылап, соңында «Туған қалам, Семейім!» атты кітап көрмесіне қойылған әдебиеттерге библиографиялық шолу жасады.
Цемент кентіндегі кітапхана-бөлімшесінде «Жас Отан» Жобасы аясында Геологиялық барлау колледжінде «Мәңгілік ел – тарих толқынында» атты слайд сабақ өтті.
Кіріспе сөздерін кітапханашы бүгінде ұлттың, мемлекеттің болашағына, оның өткені мен бүгініне немқұрайлы қарайтын адамды табу қиын шығар деген сөздерімен бастап, Қазақ халқының тарихы, эволюциялық дамуы, ұлы сынақтардан табандылықпен өткен ерлігі, адмгершілігі, ұлттық тарихымыздың көкжиегі туралы айтып өтті.
Студенттерге ұлттық тарихты зерттеу мен оның мәнін ұғыну идеясын Президент «Қазақстан-2050»: стратегиясы қалыптасқан мемлекеттің жаңа саяси бағыты» атты тарихи Жолдауында тарқатқаны туралы ақпарат берді. Сонымен қатар Елбасының «Халық тарих  толқынында»  атауымен тарихи зерттеулердің арнайы бағдарламасын  әзірлеу мақсат-міндетін жүктегені туралы баяндап, оның басты мақсаты - ұлттың жаңа тарихи дүниетанымын қалыптастыру екенін атап өтті.
Кітапханашы шараны: «Қазақстанның болашағы тікелей Жас ұрпақтың бойында патриоттық сезімді қалыптастырумен, дамыған мемлекеттің негізін салушылардың ісімен жалғасады. Біз ұлттың тарихи санасын қалыптастыру жұмысын жалғастыруымыз керек», - деген сөздермен қорытындылады.
Шара соңында қазақ хандығының 550 жылдығы, ҚР Тәуелсіздігінің 25 жыл ішіндегі жеткен жетістіктерін көрсеткен слайд тұсаукесері қатысушылар назарына ұсынылды.
Балалар және жасөспірімдер кітапханасының қызметкерлері өлкетану білімдерін насихаттау аясында №34 мектепте 8 сынып оқушыларымен «Ән-жырым, саған туған жер» атты өлкетану сабағын өткізді.
«Біз өз еліміздің тарихын білуіміз керек, халқымыздың озық салт-дәстүрлерін сақтап және дамытуымыз қажет», - деген сөздерімен шараны бастаған кітапханашы Отанға деген сүйіспеншіліктің бала кезден бастау алып, өмір бойына жалғасуы керектігі жөнінде айтып берді.
Шараның жалғасында оқушылар Қазақстанның танымал жазушыларының өлеңдерін, сонымен қатар туған қаласына арнап шығарған өз өлеңдерін мәнерлеп оқып, Отан туралы мақал-мәтелдер, жұмбақтарды жарыса айтты. Кітапханашы өлкетануға, өз ата-бабаларымыздың тарихына деген қызығушылық түрлі ұрпақ өкілдерін және түрлі кәсіпті жақындастыра түсетіндігін де әңгімесіне арқау етті.
Оқырмандар қаламыздың бай және көп қырлы тарихымен, мәдени өмірімен жан-жақты танысып, ұлы тұлғалар Абай, М.Әуезов, Ә.Қашаубаев, Қабанбай батыр ескерткіштері, Полковничий аралындағы «Өлімнен де күшті» мемориалы, және басқа ескерткіштер туралы білді.
Шара соңында көркем безендірілген «Туған өлкем тұғырым» атты суретті кітап көрмесіне қойылған әдебиеттерге библиографиялық шолу жасалды.
Орталықтандырылған кітапхана жүйесінде 2017 жылы аталып өтілетін мерейтойлар мен атаулы күндерге арналған «Шежіреге толы туған өлке» атты өлкетану оқулары өткізілді.
Шараға Шығыс Қазақстан облысы Қазіргі заман тарихы құжаттамасы орталығының қызметкері Л.Қ.Қадырова, тарихи-өлкетану мұражайының қызметкері Г.Ш.Төртенова, ауыл және мектеп кітапханашылары, ОКЖ қызметкерлері және колледж студенттері қатысты.
Кіріспе сөзінде ақпараттық-библиографиялық бөлімнің меңгерушісі М.О.Маханбетова кітапхана жұмысының негізгі бағыттарының бірі өлкетану тақырыбына тоқталды, 2017 жылдың атаулы күндеріне қысқаша шолу жасады.
Шараға қатысқан Қазіргі заман тарихы құжаттамасы орталығының қызметкері Л.Қ.Қадырова Алаш ұлттық территориялық автономиясының құрылғанына 100 жыл толуына орай «Алаш арысы Имам Әлімбековтің тарихи тағдыры» тақырыбында мұрағат құжаттарын пайдалана отырып, кең көлемде баяндап берді.
Семейдің облыстық тарихи-өлкетану мұражайының қызметкері Г.Ш.Төртенова «Әлихан Бөкейханов және Алаш қаласы» атты тақырыпта ұлы тұлғаның қайраткерлік қызметін Семей қаласымен байланыстыра баяндап, сөзінің соңын Әлихан Бөкейхан туралы көп айтуға болады, ол кісінің арман-мұраты қазаққа қызмет ету болатын, - деп қорытты.
Семей шаһары таланттарға бай өлке. Биылғы жылы мерейтойлары аталып өтетін өлке тұлғалары: Жұмат Шанин, Байғали Досымжанов, Әбілқасым Жаңбырбаев, Гүлсім Абдрахманова, Мәжит Бегалин және т.б. жайында кітапхана қызметкерлері М.С.Ахметкалиева «Өнер майталмандары» және Л.Ә.Мадибаева «Әдебиет саңлақтары» тақырыбындағы кезекті баяндамаларымен жалғастырды.
Библиограф Б.Т.Ержанованың баяндамасы «Өткен жылдардан жарқын естелік» атты тақырыпқа арналды, Кеңес Одағы Батырларының сұрапыл соғыста көрсеткен ерлік жолдары жайында нақты мағлұмат келтіре отырып, Отан үшін от кешкен батырлардың ерлігін жас ұрпақтың ұмытпайтынын, олардың өнегелі өмірі елге өнеге екенін атап өтті.
Келесі кезекте сөз алған Дамыту және әдістемелік жұмыс бөлімінің әдіскері Н.Турсунованың баяндамасы әйгілі махаббат жыршысы, елге танымал қазақ жазушысы Ә.Нұршайықовтың шығармашылығына арналды.
Барлық баяндамалар слайд көрсетілімі және бейне материалдармен жалғасып отырды. Тақырыптық көрме безендіріліп, өлкетануға байланысты әдебиеттер, түрлі ақпараттық-библиографиялық өнімдер қойылды. Аталмыш шарадан қатысушылар өздеріне қажет ақпарат алып, өз ой-пікірлерімен бөлісті.
В библиотеке-филиале №2 для учащихся 7 класса школы №42 проведен познавательный час на тему: «Мой Казахстан».
2 қаңтар күні сағат 15:00-де Шүлбі кентіндегі кітапхана-бөлімшесінде кітапхананың тұрақты оқырмандарымен «Шығыс Қазақстан» тақырыбында виртуалды серуен өткізілді.
Семей ядролық сынақ полигоны жабылуының 25 жылдығына орай Цемент кенті кітапхана-бөлімшесінде «Полигон қасіреті» атты өлкетану сабағы өтті.
Мирный кентіндегі кітапхана-бөлімшесінде «Жас толқын» клубы аясында Ыбырай Алтынсариннің туғанына 175 жыл толуына орай «Қазақтың ұлы тұлғасы» атты слайд-сабақ өткізілді. Мақсаты: Ы.Алтынсариннің шығармашылығымен таныстыру, ағартушылық қызметі туралы мағлұмат беру.
© 2017 Централизованная библиотечная система города Семей